**Slot Machine**

Az első nyerőgép a 19. században készült el és Charles Fey nevéhez fűződik. Az úriember Németországban élt, majd gondolt egy nagyot és a lehetőségek hazájába, Amerikába költözött. Charles Fey aztán itt, pontosabban Kaliforniában alkotta meg az első nyerőgépet, 1895-ben. Az első nyerőgép a háromtárcsás volt, majd a 20. század közepén kerültek először szimbólumok a nyerőgépekre. Majd elérkezünk a nyerőgépek harmadik fejlődési szakaszához, amit a ma embere is élvezhet, azaz az internet segítségével, a számítógépen is elérhető online nyerőgépes játékokhoz.

**BlackJack**

A BlackJack egy kártyajáték, melyet 52 lapos [francia kártyával](https://hu.wikipedia.org/wiki/Francia_k%C3%A1rtya) játszanak [dzsókerek](https://hu.wikipedia.org/wiki/Jolly_Joker) nélkül. A játék célja, hogy a játékos lapjai összértéke minél közelebb legyen a huszonegyhez, de azt ne lépje túl. Elődjének a „huszonegy” és a „pontoon” játékok tekinthetők. Kezdetben főleg Franciaországban, Olaszországban és Spanyolországban játszották, Amerikában csak akkor vált népszerűvé, amikor kidolgoztak egy extra nyereményt. Ez volt a Black Jack, amelyet egy pikk ász és egy fekete bubi kombinációjával lehetett létrehozni, és 10:1 arányban fizetett.

**Roulette**

A rulett egy főleg [kaszinókban](https://hu.wikipedia.org/wiki/Kaszin%C3%B3) és játéktermekben elterjedt [szerencsejáték](https://hu.wikipedia.org/wiki/Szerencsej%C3%A1t%C3%A9k). Neve a [francia](https://hu.wikipedia.org/wiki/Francia_nyelv) roulette, azaz kis kerék kifejezésből ered. Története egészen az [ókorig](https://hu.wikipedia.org/wiki/%C3%93kor) vezethető vissza, de pontos eredetére több elmélet is létezik, azonban ezek egyike sem bizonyított.

A játék lényege, hogy a játékvezető (krupié) által, a tárcsa forgási irányával ellentétesen elgurított golyónak a megérkezési pozíciójára lehet fogadni. Minden boxhoz [szám](https://hu.wikipedia.org/wiki/Sz%C3%A1m) és [szín](https://hu.wikipedia.org/wiki/Sz%C3%ADn) tartozik, ezek különböző kombinációjára lehet tétet helyezni. A tétek az eséllyel közel arányos nyereményekkel kecsegtetik a játékosokat.

**Kockajáték**

Az ókori Európában közkedvelt jóslási forma és szerencsejáték volt a kockavetés. Ezt két kockával, egy pohár segítségével játszották, és az eredményre fogadást kötöttek, vagy misztikus jelentést tulajdonítottak neki.

Ebből alakult ki a napjainkban a [kaszinókban](https://hu.wikipedia.org/wiki/Kaszin%C3%B3) játszott kockajáték és a [kockapóker](https://hu.wikipedia.org/wiki/Kockap%C3%B3ker), a [póker](https://hu.wikipedia.org/wiki/P%C3%B3ker) egyszerűbb változata.